વધુમાં પ્રાપ્ત માહિતી મુજબ આ બસને અમરનાથ યાત્રા માટે સ્પેશ્યલ પરવાનગી આપવામાં આવી હતી. પણ અમરનાથ યાત્રાની તમામ બસોને ખાસ સુરક્ષા પ્રદાન કરવામાં આવી છે. ત્યારે આ બસ તે સુરક્ષા છોડી અહીં કેવી રીતે આવી ગઇ તે અંગે હાલ અનેક તર્ક વિતર્ક ચાલી રહ્યા છે. વધુમાં આ બસમાં બેઠેલા યાત્રીઓ જે તેમની આપવીતી જણાવી છે તે મુજબ તે જ્યારે બસમાં સુઇ રહ્યા હતા ત્યારે અચાનક જ ગોળીઓના અવાજ સંભળાયા અને તે કંઇ સમજે તે પહેલા જ તેમની આજુ બાજુ ચારે બાજુ લોહીની નદીઓ વહી ચૂકી હતી. ઉલ્લેખનીય છે કે આ હુમલા પછી કાશ્મીરમાં ઇન્ટરનેટ સેવા પણ બંધ કરી દેવામાં આવી છે. માટે ગુજરાતમાં બેઠેલા આ યાત્રીઓના પરિવારજનોની ચિંતા વધી ગઇ છે કારણ કે તે ફોન કે અન્ય રીતે તેમના સંપર્ક કરી શકવામાં હાલની પરિસ્થિતિમાં અક્ષમ છે.